Karme-groep

Die Karme-groep is ’n groep onreëlmatige mane van Jupiter waarvan die wentelbane ooreenstem met dié van die maan Karme en wat waarskynlik dieselfde oorsprong het.

 Eienskappe 
Die voorwerpe in die groep se afstand van Jupiter is in die omgewing van 22,9 en 24,1 gigameter. Hulle het ’n inklinasie van tussen 164,9° en 165,5° en ’n eksentrisiteit van tussen 0,23 en 0,27 (met een uitsondering). Die vernaamste lede van groot tot klein is:Scott S. Sheppard, David C. Jewitt, Carolyn Porco, "Jupiter's outer satellites and Trojans", Jupiter. The planet, satellites and magnetosphere. Red. Fran Bagenal, Timothy E. Dowling, William B. McKinnon. Cambridge planetary science, Vol. 1, Cambridge, VK: Cambridge University Press, , 2004, p. 263 – 280 Volle teks (pdf).David Nesvorný, Cristian Beaugé, Luke Dones, "Collisional Origin of Families of Irregular Satellites", The Astronomical Journal, 127 (2004), pp. 1768–1783 Volle teks.
 Karme
 Taigete
 Eukelade
 S/2003 J 5
 Chaldene
 Isonoë
 Kalike
 Erinome
 Aitne
 Kale
 Pasiteë
 S/2003 J 9
 S/2003 J 10

Die Internasionale Astronomiese Unie (IAU) gee name wat op "e" eindig aan die mane in dié groep.

 Oorsprong 
Die ooreenkomste tussen dié mane se eienskappe dui daarop dat hulle een voorwerp was wat opgebreek het tydens ’n botsing. Die voorwerp was waarskynlik amper so groot soos Karme, met ’n deursnee van sowat 46 km. Karme bestaan uit sowat 99% van die oorspronklike massa.

Verdere steun vir dié teorie kom van die eenderse kleur van die mane: almal is ligrooiGrav, Tommy; Holman, Matthew J.; Gladman, Brett J.; Aksnes, Kaare, "Photometric survey of the irregular satellites", Icarus, 166,(2003), pp. 33-45. Preprint en het infrarooi spektra, nes D-tipe asteroïdes.Tommy Grav en Matthew J. Holman, "Near-Infrared Photometry of the Irregular Satellites of Jupiter and Saturn", The Astrophysical Journal, 605, (2004), pp. L141–L144 Preprint Dié data stem ooreen met ’n stam-asteroïde uit die Hilda-familie asteroïdes of ’n trojaanasteroïde.

 Verwysings 

15px Hierdie artikel is vertaal uit die Engelse Wikipedia

Kategorie:Mane van Jupiter